BAZSI KÖZSÉG ÖNKORMÁNYZATA KÉPVISELŐ-TESTÜLETÉNEK
4/2014. /VIII. 1./ 

R E N D E L E T E

BAZSI KÖZSÉG ÖNKORMÁNYZATA KÉPVISELŐ-TESTÜLETE  7/2011. /VI. 24./ SZOCIÁLIS ELLÁTÁSOKRÓL és ELJÁRÁSOKRÓL SZÓLÓ RENDELET MÓDOSÍTÁSÁRÓL

Bazsi Község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 25. § (3) bekezdés b) pontjában, 26. §-ában és 132. § (4) bekezdésében kapott felhatalmazás alapján, a helyi önkormányzatokról szóló 2011. évi CLXXXIX. törvény 8. §. (1) bekezdésében foglalt feladatkörében eljárva, a 7/2011. /VI. 24./ rendeletét a következők szerint módosítja: 

1. §
A rendelet 7. §-a /2/ bekezdése helyébe a következő rendelkezés lép:
Az önkormányzat képviselő-testülete kérelemre az Szt. 46. § /1/ bekezdésében meghatározott temetési segélyt állapít meg, ha a jogosultság szempontjából figyelembe vehető egy főre számított havi családi jövedelemhatár a mindenkori öregségi nyugdíj legkisebb összegének 300 %-át, egyedül élő esetén annak 400 %-át nem haladja meg.

2. §
A Rendelet 7. § /6/ bekezdését hatályon kívül helyezi.
3. §

Záró rendelkezés

 Ezen rendelet kihirdetése napján lép hatályba.
Bazsi, 2014. július 17.

    Szentes László                                                                                 Bencze Gyöngyi

      polgármester                                                                                          jegyző

Kihirdetési záradék:
E rendelet a mai napon kihirdetésre került.

Bazsi, 2014. augusztus 1.

Bencze Gyöngyi

      jegyző
